section_heading: Povijest
paragraph_text: PayPal je nastao u ožujku 2000. spajanjem mrežnih mjesta Confinity i X.com. Confinity su osnovali Max Levchin, Peter Thiel i Luke Nosek u prosincu 1998. Inicijalno, tvrtka se bavila uplatama i kriptografijom za Palm Pilot ručna računala. X.com je osnovao Elon Musk u ožujku 1999., a zamislio ju je kao financijsku uslužnu tvrtku orijentiranu internetu. Obje su tvrtke objavile svoje internet stranice negdje krajem/sredinom 1999., obje su imale urede u University Avenue, Palo Alto. Web stranice tvrtke Confinity stavljale su u fokus usklađivanje i kompatibilnost poslanih Palm Pilot uplata, s mogućnošću slanja novaca putem e-maila. X.com je od samih početaka na stanicama nudio mogućnost slanja novaca putem e-maila.